Държавен вестник, бр. 37, 2025 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  37
§ 9. В приложение № 7 към чл. 38, ал. 1, 
в образеца „УДОСТОВЕРЕНИЕ ЗА ТЕХНИ­
ЧЕСКА ИЗПРАВНОСТ НА ППС буква Б“ 
думите „да се придвижи до място за тяхното 
отстраняване“ се заменят с „временно да се 
движи по пътищата, отворени за обществено 
ползване“, а думите „придвижване за отстра­
няване на неизправността и за преминаване 
на ПТП“ се заменят с „ППС временно да се 
движи по пътищата, отворени за обществено 
ползване“.
Заключителна разпоредба
§ 10. Наредбата е съгласувана с министъра 
на вътрешните работи.
Министър: 
Гроздан Караджов
2378
БЪЛГАРСКА НАРОДНА БАНКА
НАРЕДБА № 45
от 17 април 2025 г.
относно установяване и регламентиране на 
правоотношенията на Българската народна 
банка с контрагенти по парична политика
Г л а в а  п ъ р в а
ПРЕДМЕТ
Чл. 1. С настоящата наредба се урежда 
редът, по който Българската народна банка 
(БНБ) като част от Европейската система 
на централни банки и от Евросистемата ус­
тановява и регламентира правоотношенията 
си с контрагенти по парична политика на 
Евросистемата в съответствие с Договора
за функционирането на Европейския съюз, 
Устава на Европейската система на централни 
банки и Европейската централна банка и при­
ложимите актове на Европейската централна 
банка (ЕЦБ).
Г л а в а  в т о р а
ПРАВООТНОШЕНИЯ МЕЖДУ БНБ И 
НЕЙНИТЕ КОНТРАГЕНТИ ПО ПАРИЧНА 
ПОЛИТИКА
Общи условия на БНБ за осъществяване на 
паричната политика на Евросистемата
Чл. 2. Правоотношенията между БНБ и 
нейните контрагенти по паричната политика на 
Евросистемата се уреждат с договор съгласно 
приети от Управителния съвет на БНБ Общи 
условия на БНБ за осъществяване на паричната 
политика на Евросистемата (Общи условия 
на БНБ), с които се въвеждат изискванията 
на Насоки (ЕС) 2015/510 на Европейската 
централна банка от 19 декември 2014 г. от­
носно прилагането на рамката на паричната 
политика на Евросистемата (Насоки относно 
общата документация), както и изискванията 
на други приложими актове на Европейския 
съюз в областта на паричната политика на 
Евросистемата.
Контрагент по парична политика. Критерии 
за допустимост до операциите по паричната 
политика на Евросистемата
Чл. 3. (1) Контрагент по парична полити­
ка на БНБ е институция, която отговаря на 
критериите за допустимост, посочени в ал. 2, 
и на която БНБ е предоставила достъп до 
операциите на паричната политика на Евро­
системата в съответствие с чл. 4.
(2) Допустими за участие в операциите 
по паричната политика на Евросистемата 
са институции, които отговарят на следните 
критерии:
1. спрямо тях се прилага системата за 
поддържане на минимални резерви на Ев­
росистемата съгласно чл. 19.1 от Устава на 
Европейската система на централните банки 
и Европейската централна банка и те не са 
освободени от задълженията си съгласно сис­
темата за минимални резерви на Евросисте­
мата по силата на Регламент (ЕО) № 2531/98 
на Съвета от 23 ноември 1998 година относно 
прилагането на минимални резерви от страна 
на Европейската централна банка и Регламент 
(ЕС) 2021/378 на Европейската централна 
банка от 22 януари 2021 година относно 
прилагането на изисквания за минимални 
резерви (ECB/2021/1);
2. те са едно от следните лица:
а) субект на най-малко една форма на 
хармонизиран надзор на Съюза/Европейското 
икономическо пространство (ЕИП) от ком­
петентни органи в съответствие с Директива 
2013/36/ЕС на Европейския парламент и на 
Съвета от 26 юни 2013 година относно достъпа 
до осъществяването на дейност от кредитните 
институции и относно пруденциалния надзор 
върху кредитните институции и инвестицион­
ните посредници, за изменение на Директива 
2002/87/ЕО и за отмяна на директиви 2006/48/
ЕО и 2006/49/ЕО (Директива 2013/36/ЕС) и 
Регламент (ЕС) № 575/2013 на Европейския 
парламент и на Съвета от 26 юни 2013 годи­
на относно пруденциалните изисквания за 
кредитните институции и инвестиционните 
посредници и за изменение на Регламент 
(ЕС) № 648/2012 (Регламент (ЕС) № 575/2013);
б) кредитни институции, които са публична 
собственост, по смисъла на чл. 123, параграф 2 
от Договора за функционирането на Евро­
пейския съюз, спрямо които се осъществява 
надзор, чиито стандарти са съпоставими с тези 
на надзора от страна на компетентни органи 
съгласно Директива 2013/36/ЕС и Регламент 
(ЕС) № 575/2013;
в) институции, подлежащи на нехармони­
зиран надзор от компетентни органи, чиито 
стандарти са съпоставими с тези на хармо­